APSTIPRINĀTS

ar Nacionālā kino centra vadītājas

11.08.2023. rīkojumu Nr.1.22-8

Grozījumi ar 13.10.2023. rīkojumu Nr.1.22-11

**2023. gada filmu attīstīšanas projektu konkursa nolikums**

1. **Konkursa mērķis, vispārīgie jautājumi**
   1. Nolikums nosaka Nacionālā kino centra (turpmāk – Kino centrs) rīkotā 2023. gada filmu attīstīšanas projektu konkursa (turpmāk – Konkurss) norises un publiskā finansējuma piešķiršanas kārtību. Konkurss tiek rīkots, ievērojot Filmu likumu, Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula) un Ministru kabineta 2010. gada 12. oktobra noteikumos Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk Noteikumi) noteikto kārtību.
   2. Iepazīties ar Konkursa nolikumu var Kino centra mājaslapā [www.nkc.gov.lv](http://www.nkc.gov.lv).
   3. **Konkursa mērķis ir atbalstīt pilnmetrāžas[[1]](#footnote-2) spēlfilmu, visu garumu dokumentālo filmu, visu garumu animācijas filmu un seriālu projektu attīstīšanu, t.sk. scenāriju rakstīšanu, tēmu izpēti, tēlu un vizuālo risinājumu izstrādi**
   4. Konkursa finansējumu veido Kultūras ministrijas apakšprogrammas “Filmu nozare” finansējums **190 000 EUR** apmērā. **Animācijas filmām plānoti 34 500 EUR**, **dokumentālajām filmām plānoti 37 000 EUR**, **spēlfilmām plānoti 118 500 EUR**. Konkursā var tikt iesniegti tikai tādi filmu projekti, kuri nav iepriekš saņēmuši Kino centra piešķirtu publisko finansējumu filmu attīstīšanas projektu konkursā.
   5. Kino centram ir tiesības Konkursa finansējumu novirzīt starp šī nolikuma 4.punktā noteiktajiem filmu veidiem vai pārvirzīt finansējumu citiem Kino centra konkursiem, ja ekspertu komisijas, ņemot vērā Konkursā iesniegto projektu vērtējumu pēc kvalitātes vērtēšanas kritērijiem, ir sniegušas attiecīgu atzinumu.
   6. **Konkursā neatbalsta** pabeigtus projektus (par pabeigtiem projektiem tiek uzskatīti arī filmu projekti, kuri ir tikuši izvērtēti ikgadējos Kino centra filmu ražošanas konkursos); raidījumu projektus; pasūtījuma filmu projektus un tādu filmu projektus, kas iecerētas kā cita darba sastāvdaļa (kas nav saistīts ar kinematogrāfiju); pornogrāfisku filmu projektus un tādu filmu projektus, kas nepamatoti atspoguļo vardarbību un satur cilvēka cieņu pazemojošu propagandu.
2. **Projektu iesniedzēji, kas var pretendēt uz finansējumu projektu īstenošanai**
3. Projektu Konkursam var iesniegt sīkie (mikro) komersanti, mazie, vidējie, lielie komersanti un Latvijā reģistrētas biedrības vai nodibinājumi, kas reģistrēti kā filmu producenti saskaņā ar Ministru kabineta 2010. gada 29. jūnija noteikumiem Nr.586 „Filmu producentu reģistrācijas kārtība”.
4. Uz finansējumu nevar pretendēt, ja:
   1. projekta iesniedzējs atbilst grūtībās nonākuša komersanta pazīmēm, kas noteiktas Noteikumu 5.1. apakšpunktā;
   2. projekta iesniedzējam projekta iesniegšanas dienā saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju iesnieguma iesniegšanas dienā ir nodokļu vai nodevu parādi, kas pārsniedz 150 EUR izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums;
   3. uz projekta iesniedzēju attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu;
   4. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem, t.sk. gada laikā pēc publisko finansējumu saņēmušās filmas pabeigšanas nav nodevis Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti, saskaņā ar Filmu likuma 4. panta pirmo daļu;
   5. projektu iesniedz raidorganizācija;
   6. vairāk nekā 25% projekta iesniedzēja pamatkapitāla vai balsstiesību pieder valstij vai pašvaldībai, raidorganizācijai vai valsts vai pašvaldību kapitālsabiedrībām.
5. **Projekta sagatavošana un iesniegšana**
6. **Projektu sagatavo datorrakstā latviešu valodā.**
7. Ja kāds no projekta sastāvā esošajiem dokumentiem ir svešvalodā, tam jāpievieno projekta iesniedzēja atbildīgās amatpersonas apliecināts (uzraksts “Tulkojums pareizs”, datums, paraksts un paraksta atšifrējums) tulkojums latviešu valodā vai rakstisks kopsavilkums - pārskats par dokumenta saturu.
8. Projekta dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
9. **Projektu iesniegšanas termiņš – līdz 2023. gada 14. septembrim plkst.23:59.**
10. Projektu noteiktā termiņā iesniedz **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz Kino centra **e-adresi[[2]](#footnote-3) \_DEFAULT@90000022100** vai, sūtot no[Latvija.lv](https://latvija.lv/), adresāta logā izvēloties **Nacionālais kino centrs.** Elektroniskajā dokumentā **atsevišķā failā** jābūt filmas attīstīšanas kopējai **tāmei Excel** formātā un filmas attīstīšanas **finansēšanas plānam Excel** formātā. **Pārējos šī nolikuma 2.pielikumā norādītos dokumentus** vēlams ietvert elektroniskajā dokumentā **vienā PDF failā.** Ja projektam tiek pievienots kāds elektroniski parakstīts dokuments, tad projekta pieteikumā tas jāiekļauj elektroniska dokumenta formā (piemēram, elektroniski parakstīta vienošanās).
11. **Projekta saturs/ iesniedzamie dokumenti**:
    1. **aizpildīta projekta iesnieguma veidlapa** (šī nolikuma 1.pielikums);
    2. **šī nolikuma 2.pielikumā norādītie iesniedzamie dokumenti**.
12. Neatkarīgi no Konkursa rezultātiem Kino centrs uzglabā iesniegto projektu. Konkursā neatbalstīta projekta gadījumā tas tiek uzglabāts 10 (desmit) gadus no projekta iesniegšanas datuma.
13. **Personas datu apstrāde**
14. Personas datu apstrādes mērķis ir datu apstrāde publiskā finansējuma piešķiršanai un tā izlietojuma uzraudzībai.
15. Personas datu veidi noteikti šajā nolikumā un Noteikumos.
16. Kino centrs veic projekta dokumentos iekļauto personas datu apstrādi, lai izpildītu uz pārzini attiecināmu juridisku pienākumu. Normatīvo aktu pamatojums: Vispārīgā datu aizsardzības regulas 6.p. 1.d. "c", Filmu likuma 8. pants, Ministru kabineta 2010. gada 12. oktobra noteikumi Nr.975 “Kārtība, kādā Nacionālais kino centrs piešķir publisko finansējumu filmu nozares projektiem”.
17. Kino centrs personas datu uzglabā, kamēr pastāv juridisks pienākums projekta dokumentus un tā saturā esošos personas datus glabāt saskaņā ar normatīvajiem aktiem.
18. Kino centrs nodrošina visu normatīvo aktu prasību ievērošanu darbā ar personas datiem tai skaitā, bet ne tikai pienācīgu uzglabāšanu, atbilstošus drošības pasākumus, lai nepieļautu nesankcionētu piekļuvi datiem. Personu datu apstrādātāji apstrādā personas datus savu amata pienākumu ietvaros tikai tiešo pienākumu izpildei, ievērojot Kino centra iekšējos dokumentos noteiktos personas datu apstrādes pamatprincipus un konfidencialitātes prasības.
19. Personas datu subjektiem ir tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē - Datu valsts inspekcijā ([www.dvi.gov.lv](http://www.dvi.gov.lv)).

**IV. Projektu vērtēšana**

1. **Projektus vērtē Kino centrs un Kino centra izveidota attiecīgā filmu veida ekspertu komisija** (turpmāk – Komisija), kas darbojas saskaņā ar Kino centra apstiprinātu nolikumu.
2. Kino centrs vērtē projektu un projekta iesniedzēju atbilstoši šī nolikuma 3.pielikumā norādītajiem administratīvās atbilstības vērtēšanas kritērijiem:
   1. ja projekta iesniedzējs vai projekts 3.pielikumā norādītajos 1.1. – 1.6. un 2.1. – 2.5. atbilstības kritērijos saņēmis vismaz vienu vērtējumu „Nē”, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu;
   2. ja projekts vienā vai vairākos 3. pielikuma 2.6. – 2.10. atbilstības kritērijos saņēmis vērtējumu „Nē”, Kino centrs vienu reizi projekta iesniedzējam nosūta (uz projekta iesniedzēja norādīto e-pasta adresi) rakstisku pieprasījumu 7 (septiņu) darbdienu laikā no pieprasījuma nosūtīšanas precizēt projektu vai iesniegt Kino centrā papildu informāciju. Pēc pieprasītās informācijas saņemšanas Kino centrs atkārtoti vērtē projekta atbilstību 3.pielikuma 2.6. – 2.10. atbilstības kritērijiem. Ja pēc atkārtotas vērtēšanas projekts 3.pielikuma 2.6. – 2.10. atbilstības kritērijos saņēmis vismaz vienu vērtējumu „Nē” vai projekta iesniedzējs noteiktajā termiņā neiesniedz pieprasīto papildu informāciju, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
3. Ja projekts atbilst visiem administratīvās atbilstības vērtēšanas kritērijiem, to turpina izvērtēt Komisija, sākotnēji vērtējot projekta atbilstību šī nolikuma 4.pielikumā norādītajiem (t.s. kultūras kritēriji) nosacījumiem. Ja projekts neatbilst minētajiem nosacījumiem, komisija par to informē Kino centra vadītāju, kas pieņem lēmumu par atteikumu piešķirt finansējumu un paziņo to projekta iesniedzējam.
4. Projektus, kas atbilst šī nolikuma 4.pielikuma nosacījumiem, turpina vērtēt Komisija atbilstoši šī nolikuma 5.pielikumā norādītajiem projekta kvalitātes vērtēšanas kritērijiem saskaņā ar norādīto instrukciju.
5. Projekta gala vērtējums ir visu Komisijas locekļu kopējais vidējais punktu skaits, saskaņā ar kuru, salīdzinājumā ar citiem Konkursā iesniegtajiem projektiem, komisija sniedz Kino centra vadītājam rakstiski pamatotu atzinumu par finansējuma piešķiršanu projekta atbalstīšanai vai atteikumu piešķirt finansējumu. Komisija iesaka piešķirt finansējumu to projektu īstenošanai, kuri ieguvuši augstāku vērtējumu atbilstoši projekta kvalitātes vērtēšanas kritērijiem. **Gadījumā, ja projekts kvalitātes kritēriju vērtējumā ieguvis mazāk kā 70% no maksimāli iespējamā punktu skaita, Komisijai ir tiesības sniegt atzinumu par atteikumu piešķirt finansējumu projektam,** atlikušo finansējuma daļu novirzot citu filmu veidu Konkursa projektiem.
6. Izvērtējot visus projektus un sniedzot atzinumu Kino centra vadītājam, Komisija ņem vērā Noteikumu 19.punktā minētos nosacījumus par pieļaujamo projekta publiskā finansējuma intensitāti.
7. Ievērojot Komisijas sniegto atzinumu, Kino centra vadītājs **līdz 2023. gada 16.oktobrim** pieņem lēmumu par finansējuma piešķiršanu projekta atbalstīšanai vai atteikumu piešķirt finansējumu, kuru **līdz 2023. gada 18. oktobrim** paziņo projekta iesniedzējam. Kino centra vadītājs objektīvu iemeslu dēļ var pagarināt lēmuma pieņemšanas termiņu saskaņā ar Administratīvā procesa likuma 64. panta otro daļu. Paziņojumu par konkursa rezultātiem publicē Kino centra mājaslapā [**www.nkc.gov.lv**](http://www.nkc.gov.lv)**.**
8. Konkursā neatbalstīto projektu iesniedzējiem ne vēlāk kā viena mēneša laikā pēc Konkursa rezultātu paziņošanas ir iespēja tikties ar attiecīgā filmu veida ekspertu Komisiju.

**V. Finansēšanas līguma noslēgšana**

1. Kino centrs mēneša laikā pēc lēmuma pieņemšanas par finansējuma piešķiršanu projekta atbalstīšanai noslēdz ar projekta iesniedzēju finansēšanas līgumu par projekta īstenošanu. Kino centrs pieprasa no projektu iesniedzēja finansēšanas līguma sagatavošanai un uzraudzībai nepieciešamos dokumentus (piemēram, piešķirtā finansējuma izlietojuma tāmi un darbu grafikus).
2. Piešķirtā finansējuma saņemšanai un attiecīgo projekta īstenošanas izdevumu veikšanai projekta iesniedzējam jāatver norēķinu konts Valsts kasē.
3. Ja finansēšanas līgums par projekta īstenošanu netiek noslēgts noteiktajā termiņā, Kino centrs atceļ lēmumu par finansējuma piešķiršanu projekta atbalstīšanai.
4. Projekta īstenošana un Kino centra veiktā projekta īstenošanas uzraudzība tiek veikta saskaņā ar Noteikumu VII sadaļā noteikto kārtību un noslēgto finansēšanas līgumu.

**1.PIELIKUMS**

# NACIONĀLĀ KINO CENTRA

# 2023. gada filmu attīstīšanas projektu konkursa

# Projekta iesnieguma vEIdlapa

|  |
| --- |
| **PROJEKTA NOSAUKUMS** |
|  |

**LATVIEŠU VALODĀ**

|  |  |
| --- | --- |
| |  | | --- | |  |   **ANGĻU VALODĀ** |

**PROJEKTA VEIDS un TEHNISKIE PARAMETRI**

|  |  |  |  |  |  |
| --- | --- | --- | --- | --- | --- |
|  | **SPĒLFILMA** |  | **ANIMĀCIJAS FILMA** |  | **DOKUMENTĀLĀ FILMA** |

|  |  |  |  |
| --- | --- | --- | --- |
| **Ražošanas formāts** |  | **Plānotais garums** |  |
| **Seriāliem:** | | | |
| **Plānotais sēriju skaits** |  | **Sērijas garums** |  |

**PROJEKTA IESNIEDZĒJS – PRODUCĒJOŠĀ KOMPĀNIJA (juridiska persona)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | | | | | | | | | |
| **nosaukums** | | | |  | | | | | | | | | | | | | | | |
| **Nodokļu maksātāja reģistrācijas Nr.** | | | | | | |  | | | | | | | | | | | | |
| **Filmu producenta apliecības reģ.nr.** | | | | | | |  | | | | | | | | | | | | |
| **Vadītājs (vārds, uzvārds, amats)** | | | | | | |  | | | | | | | | | | | | |
| **juridiskā adrese** | | | | |  | | | | | | | | | | | | LV- | | |
| **faktiskĀ adrese**  **ja atšķiras no juridiskās adreses** | | | | |  | | | | | | | | | | | | LV- | | |
| **Tālrunis** | | | | | **E-pasts** | | | | | | | | | | | | | | |
|  | | | | | |  | |  |  | |  | |  |  |  | |  | | |
| **PROJEKTA KOPĒJĀS ATTĪSTĪŠANAS IZMAKSAS** | | | | | | **EUR** | |  | | | | | | | | | | |
| **NKC PIEPRASĪTAIS FINANSĒJUMS** | | | | | | **EUR** | |  | | | | | | | | | | |
| **PLĀNOTAIS PROJEKTA ĪSTENOŠANAS BEIGU TERMIŅŠ (datums)** | | | | | |  | | | | | | | | | | | | |
|  | | | | | |  | | | | | | | | | | | | |
| **PRODUCENTS (vārds, uzvārds)** | | | |  | | | | | | | | | | | | | | |
| **Režisors** |  | | | **Scenārists** | | |  | | | | | **Operators** | | | |  | | |
| **Mākslinieks** |  | | | **Komponists** | | |  | | | | | **Citi** | | | |  | | |

|  |  |
| --- | --- |
| **Projekta īstenošanā iesaistīto personu (galvenās radošās komandas) pilsonība** | Norāda jā/ nē. \* |
| Projekta īstenošanā iesaistītās personas ir Latvijas pilsoņi vai Latvijas nepilsoņi, vai personas, kuras saņēmušas pastāvīgās uzturēšanās atļauju Latvijā. |  |

|  |  |  |  |  |  |  |  |
| --- | --- | --- | --- | --- | --- | --- | --- |
| \*Ja kāda no projekta īstenošanā iesaistītājām galvenās radošās komandas personām nav Latvijas pilsonis vai Latvijas nepilsonis, vai persona, kura saņēmusi pastāvīgās uzturēšanās atļauju Latvijā, projekta dokumentiem pievieno sarakstu ar personas vārdu, uzvārdu, projekta iesaisti (amatu) un norādi par pilsonību.   |  | | --- | | Projekta iesniedzēja apliecinājums: |   Es, apakšā parakstījies (-usies), projekta iesniedzēja atbildīgā amatpersona apliecinu, ka uz iesnieguma iesniegšanas brīdi   * saskaņā ar Ministru kabineta 2010. gada 12. oktobra noteikumu Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” 19. punktu ne mazāk kā 80 procenti no piešķirtā finansējuma tiks izlietots, lai samaksātu par pakalpojumiem (precēm) Latvijā reģistrētiem pakalpojumu sniedzējiem; * Projekta iesniedzējs neatbilst normatīvajos aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru; * Projekta iesniedzēja interesēs fiziska persona nav izdarījusi noziedzīgu nodarījumu, kas skāris Latvijas Republikas finanšu intereses, un komersantam, kooperatīvai sabiedrībai un individuālajam uzņēmumam saskaņā ar Krimināllikumu nav piemēroti piespiedu ietekmēšanas līdzekļi; * attiecībā uz sadarbības partneri, t.sk., īpašnieku, valdes locekļiem, patiesā labuma guvējiem, pārstāvēttiesīgām personām, mātes vai meitas uzņēmumiem, u.tml., nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas; * projektā norādītās filmas (spēlfilmas, dokumentālās filmas, vai animācijas filmas) ražošana nav uzsākta; * sagatavojot projektu ir ievēroti Latvijas Republikas normatīvie akti, tai skaitā Autortiesību likuma prasības.   **Piekrītu visām Konkursa nolikumā noteiktajām prasībām un apliecinu, ka šajā veidlapā un projektā sniegtā informācija ir pilnīga un patiesa.**   |  |  | | --- | --- | | **Atbildīgā amatpersona:** | | | Vārds, uzvārds |  | | Amats |  |   **Dokuments ir parakstīts ar drošu elektronisko parakstu un satur laika zīmogu.** |

**2.PIELIKUMS**

**Projekta saturs filmas ATTĪSTĪŠANAI**

**(dokumenti iesniedzami norādītajā secībā)**

|  |  |
| --- | --- |
| **Saturs** | **Piezīmes** |
| 1. **Projekta iesnieguma veidlapa** | Konkursa nolikuma 1.pielikums |
| 1. **Projekta satura rādītājs** |  |
| 1. **Filmas vēstījums 1 teikumā; sinopse līdz 150 vārdiem; idejas/sižeta izklāsts līdz 3 lpp.; galveno tēlu raksturojums; animācijai arī tēlu skices vai zīmējumi; dokumentālajām filmām arī autora vēstījums.**   Ja ir pieejams, projekta pieteikumam var pievienot iesāktā scenārija fragmentu (līdz 10 lpp.) vai scenārija versiju. |  |
| 1. **Režisora (kā arī citu autoru) paskaidrojumi par filmas radošo un vizuālo risinājumu.** |  |
| 1. **Producenta paskaidrojums par filmas aktualitāti, plānoto filmas attīstīšanas norisi (t.sk. iespējamo scenārija konsultantu piesaisti) un finansēšanas stratēģiju.** |  |
| 1. **Producenta un radošā personāla filmogrāfijas** | Nav jāiesniedz CV |
| 1. **Norāde uz elektronisko adresi, kurā pieejamas režisora pabeigtās filmas** – **ne vairāk kā 2 filmas ar straumēšanas funkcionalitāti** | Norāda visus piekļūšanai nepieciešamos parametrus (elektroniskā adrese, parole, u.c.). |
| 1. **Filmas projekta attīstīšanas plāns un darba grafiks** |  |
| 1. **Detalizēta projekta attīstīšanas kopējā izdevumu tāme** *euro***, kurā atsevišķā ailē ir norādīts Konkursā pieprasītais finansējums** | pieteikuma tāmē neparedzētiem izdevumiem var tikt rezervēti ne vairāk kā 7% un netiešām izmaksām (administratīviem izdevumiem) ne vairāk kā 7% no pieprasītā finansējuma; projekta producēšanas (studijas) maksa netiek finansēta |
| 1. **Filmas attīstīšanas projekta finansēšanas plāns un jau saņemtā finansējuma** (izņemot VKKF) **apstiprinošu dokumentu kopijas** | finansēšanas plānam jāizmanto Kino centra veidlapa, kura atrodama Kino centra mājaslapā [www.nkc.gov.lv](http://www.nkc.gov.lv)  Ja ir, līdzfinansējuma apstiprinošu dokumentu apstiprinātas kopijas vai elektroniski parakstīti dokumenti |
| 1. **Vienošanās ar režisoru un scenāristu par piedalīšanos filmas veidošanā** (izņemot, ja autors ir projekta iesniedzējs) |  |
| 1. **Vienošanās ar scenārija un/ vai oriģināldarba autoru par tiesībām veidot filmu** (izņemot, ja autors ir projekta iesniedzējs) |  |
| 1. **Ziņas par filmas producenta (fiziska persona) iepriekšējo pieredzi filmu projektu veidošanā** | jāizmanto Pielikumā Nr.6 pievienotā veidlapa |
| 1. **Latvijas producējošās kompānijas (iesniedzēja) laikā no 2015. gada pabeigtas un visveiksmīgāk izplatītas vienas filmas detalizēti izplatīšanas rādītāji:**   (1) apmeklētāju skaits uz filmas seansiem Latvijā – gads, vieta, datums, biļešu skaits, (2) filmas dalība filmu festivālos – gads, vieta, programma, (3) filmas izplatīšana video formātā/ internetā Latvijā un ārvalstīs – lejupielāžu (download), noskatīto (streaming) reižu skaits, interneta vietne (netiek uzskaitīti sociālie mediji) un (4) filmas izplatīšana Latvijas televīziju kanālos – kanāls, datums, vidējais skatītāju skaits | **(!) Iesniedzams tikai, ja ir attiecīgā filma**.  Ja visveiksmīgāk izplatītā filma ir izrādīta TV kanālos un/vai video formātā internetā, jāpievieno rezultātus apliecinoša izziņa no raidorganizācijām/pārdošanas aģentiem |
| 1. **Gadījumā, ja kāds no projekta īstenošanā iesaistītājām galvenajām radošajām personām nav Latvijas pilsonis vai Latvijas nepilsonis, vai persona, kura saņēmusi pastāvīgās uzturēšanās atļauju Latvijā, jāsniedz šādu personu saraksts ar norādi par pilsonību** | **(!) Iesniedzams tikai, ja ir attiecināms.**  Gadījumā, ja kāds no projekta īstenošanā iesaistītājām galvenajām radošajām personām nav Latvijas pilsonis vai Latvijas nepilsonis, vai persona, kura saņēmusi pastāvīgās uzturēšanās atļauju Latvijā, projekta dokumentiem pievieno sarakstu ar personas vārdu, uzvārdu, projekta iesaisti (amatu) un norādi par pilsonību.  Saraksta pievienošanas pamats - Filmu likuma 3. panta pirmā daļa – par Latvijas filmu uzskatāma filma, kurā veidotāju galvenajā radošajā komandā vismaz viens loceklis (režisors, scenārija autors, komponists, filmas mākslinieks, animācijas mākslinieks, operators) ir Latvijas pilsonis vai Latvijas nepilsonis, vai persona, kura saņēmusi pastāvīgās uzturēšanās atļauju Latvijā. |

**3.PIELIKUMS**

#### Administratīvās atbilstības vērtēšanas kritēriji

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| 1.1. | Projekta iesniedzējs atbilst Ministru kabineta 2010. gada 12. oktobra noteikumu Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – Noteikumi) 4.punktā minētajiem nosacījumiem, Latvijas filmas veidošanas projekta iesniedzējs atbilst Filmu likuma 8. panta trešajā daļā minētajiem nosacījumiem (Latvijas filma) |  |  |
| 1.2. | Projekta iesniedzējam nav nodokļu parādu un valsts sociālās apdrošināšanas obligāto iemaksu parādu |  |  |
| 1.3. | Projekta iesniedzējs neatbilst grūtībās nonākuša komersanta pazīmēm, kas noteiktas Regulas 2. panta 18.punktā |  |  |
| 1.4. | Projekta iesniedzējs ir izpildījis saistības, kuras izriet no iepriekš ar Kino centru noslēgtajiem finansēšanas līgumiem par projektu īstenošanu, tai skaitā saskaņā ar Filmu likuma 4. panta pirmo daļu gada laikā pēc publisko finansējumu saņēmušās filmas pabeigšanas ir nodevis Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti |  |  |
| 1.5. | Projekta iesniedzējs nav raidorganizācija |  |  |
| 1.6. | Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām |  |  |

**2. Projekta atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| 2.1. | Projekts ir iesniegts noteiktajā termiņā |  |  |
| 2.2. | Projekts attiecas uz projektu konkursa mērķi saskaņā ar nolikumu |  |  |
| 2.3. | Projekts ir Latvijas filma saskaņā ar Filmu likuma 3.panta 1.punktu |  |  |
| 2.4. | Latvijas spēlfilmas vai animācijas filmas veidošanas projekts atbilst Ministru kabineta 2010. gada 12. oktobra noteikumu Nr.975 16.punktā minētajiem nosacījumiem (uz finansējumu pilnmetrāžas spēlfilmas vai pilnmetrāžas animācijas filmas veidošanai var pretendēt projekts, ja attiecīgā projekta režisors ir kādas pabeigtas un sabiedrībā izplatītas attiecīgā filmu veida filmas režisors) |  |  |
| 2.5. | Projekts atbilst Ministru kabineta 2010. gada 12. oktobra noteikumu Nr.975 17.punktā minētajiem nosacījumiem (projektu, kurš projektu konkursā nav guvis atbalstu, atkārtoti iesniegt projektu konkursam var ne vairāk kā divas reizes) |  |  |
| 2.6. | Projekta iesnieguma veidlapa ir pilnībā aizpildīta, un projekta pieteikumu ir parakstījusi projekta iesniedzēja amatpersona vai pilnvarota persona |  |  |
| 2.7. | Ir ievērotas noteiktās prasības attiecībā uz projekta noformējumu un iesniegšanas veidu |  |  |
| 2.8. | Ir iesniegti visi nepieciešamie dokumenti |  |  |
| 2.9. | Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms) |  |  |
| 2.10. | Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms) |  |  |

**4.PIELIKUMS**

#### Latvijas filmas veidošanas projekta vērtēšanas nosacījumi

**Publisko finansējumu Latvijas filmas veidošanai var piešķirt, ja tā saskaņā ar Filmu likuma 8.panta pirmo daļu atbilst vismaz trijiem no šādiem nosacījumiem:**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| **1.** | **Filmas darbība noris galvenokārt Latvijā vai citā Eiropas Savienības valstī, vai Eiropas Ekonomikas zonas valstī, vai Šveicē** |  |  |
| **2.** | **Vismaz viens no galvenajiem varoņiem ir saistīts ar Latvijas kultūru vai teritoriju, kurā runā latviešu valodā** |  |  |
| **3.** | **Filmas režisors vai scenārija autors ir Latvijas pilsonis vai Latvijas nepilsonis, vai persona, kura saņēmusi pastāvīgās uzturēšanās atļauju Latvijā, vai arī scenārija autors ir persona, kas runā latviešu valodā** |  |  |
| **4.** | **Filmas galvenā tēma ir kultūras, sabiedrības, politiskie vai vēstures jautājumi, kas attiecas uz Latvijas sabiedrību un ir būtiski tai** |  |  |
| **5.** | **Viena no filmas oriģinālajām gala versijām ir latviešu valodā** |  |  |
| **6.** | **Filmas scenārija pamatā ir Latvijas literārs oriģināldarbs** |  |  |

**5.PIELIKUMS**

**nacionālā kino centra**

**filmas projekta vērtēšanas INSTRUKCIJA**

**ATTĪSTĪŠANA**

Projektu vērtē attiecīgā filmu veida Kino centra izveidota ekspertu komisija saskaņā ar Ministru kabineta 2010. gada 12. oktobra noteikumu Nr.975 3.pielikumā norādītajiem kvalitātes vērtēšanas kritērijiem, ievērojot šajā pielikumā norādīto projektu vērtēšanas metodiku.

|  |  |  |  |
| --- | --- | --- | --- |
| **Kritērijs, iespējamais punktu skaits** | | | **Tiek vērtēts, iespējamais punktu skaits** |
| **RADOŠIE KRITĒRIJI**  **30 punkti** | **projekta nozīmīgums un aktualitāte: 12 punkti** | | filmas tēmas un idejas aktualitāte, nozīmīgums un/ vai oriģinalitāte Latvijas, Eiropas un konkursā iesniegto filmu projektu kontekstā: **9 punkti** |
| Latvijas sabiedrības un skatītāju intereses potenciāls:  **3 punkti** |
| **projekta mākslinieciskā kvalitāte: 12 punkti** | | filmas scenārija/ sižeta kvalitāte: stāsta skaidrība, dramatiskā struktūra, galvenie tēli un (ja ir) dialogi, dokumentālajām filmām – autora vēstījums: **9 punkti** |
| autoru piedāvātais filmas radošais un vizuālais risinājums un tā pamatotība filmas tēmas un satura atspoguļojumā: **3 punkti** |
| **projekta autoru iepriekšējā pieredze un kompetence:**  **6 punkti** | | filmas režisora iepriekšējā pieredze un atbilstība projekta specifikai: **3 punkti** |
| citu filmas autoru iepriekšējā pieredze un atbilstība projekta specifikai: **3 punkti** |
|  |  | |  |
| **PRODUCĒŠANAS KRITĒRIJI**  **13 punkti** | **projekta profesionālā kvalitāte: 3 punkti** | | projektam nepieciešamo finanšu līdzekļu piesaistes stratēģija (t.sk. līdzfinansējumu apstiprinoši dokumenti), kā arī plānoto aktivitāšu stratēģija un tās pamatojums: **3 punkti** |
| **projekta finanšu, laika un darbības plāna samērojamība: 3 punkti** | | projekta tāmes, kalendārā grafika, filmas garuma un formāta atbilstība projekta specifikai: **3 punkti** |
| **projekta iesniedzēja iepriekšējā pieredze un kompetence: 7 punkti** | **NKC \*** | filmas producenta (fiziska persona) iepriekšējā pieredze filmu veidošanā: **4 punkti** |
| projekta iesniedzēja (studija) visizplatītākās filmas panākumi:  **3 punkti** |
| **Kopējais iespējamais punktu skaits projektam: 43** | | | |

**\* Nacionālā kino centra vērtējuma metodika**

**Projekta producenta (fiziska persona) iepriekšējā pieredze filmu veidošanā: 4 punkti**

Nacionālais kino centrs pārbauda producenta (fiziska persona) pabeigtu un pirmizrādītu filmu skaitu, novērtējot producenta pieredzi sekojoši: pieci filmu projekti vai vairāk – **4 punkti;** trīs vai četri filmu projekti – **3 punkti;** viens vai divi filmu projekti – **2 punkti;** producentam nav filmu projektu – **1 punkts.**

**Projekta iesniedzēja (studijas) visizplatītākās filmas panākumi: 3 punkti**

Nacionālais kino centrs pārbauda studijas laikā **no 2015. gada pabeigtas, pirmizrādītas un visveiksmīgāk izplatītas** **filmas (vienas)** komerciālas un nekomerciālas izplatīšanas rezultātus Latvijā un ārvalstīs. Panākumi uzskatāmi par nozīmīgiem un vērtējami ar attiecīgo punktu skaitu, ja attiecīgās filmas izplatīšanas rādītāji minētajā laika posmā atbilst vismaz vienam no sekojošiem nosacījumiem:

**Apmeklētāju skaits uz filmas seansiem Latvijā**

* kopējais apmeklētāju skaits uz filmas seansiem Latvijā ir pārsniedzis (1) 20 000 pilnmetrāžas filmai un 10 000 īsmetrāžas filmai – **3 punkti**, (2) 10 000 pilnmetrāžas filmai un 5 000 īsmetrāžas filmai – **2 punkti**, (3) 5 000 pilnmetrāžas filmai un 2 000 īsmetrāžas filmai – **1 punkts**

**Filmas dalība filmu festivālos Latvijā un ārvalstīs**

* filma ir tikusi iekļauta viena no nozīmīgāko starptautisko festivālu (sk.1.sarakstu) oficiālajām programmām – **3 punkti**
* filma ir tikusi iekļauta nozīmīga starptautiska festivāla (sk.2.sarakstu) oficiālajā programmā vai vismaz 10 citu starptautisko festivālu oficiālajās programmās – **2 punkti**
* filma ir tikusi iekļauta vismaz 5 starptautisko festivālu oficiālajās programmās – **1 punkts**

***1.saraksts***

**Nozīmīgāko starptautisko kinofestivālu un nomināciju saraksts *(alfabētiski)***

Amsterdamas starptautiskais dokumentālo filmu festivāls (*International Documentary Festival Amsterdam*)

Anesī starptautiskais animācijas filmu festivāls (*Festival international du film d'animation à Annecy*)

ASV Kino akadēmijas nominācija/balva (*Annual Academy Awards*)

Berlīnes starptautiskais filmu festivāls (*Internationale Filmfestspiele Berlin*)

Eiropas Kino akadēmijas nominācija/balva (*European Film Academy Awards*)

Kannu starptautiskais filmu festivāls (*Festival de Cannes*)

Venēcijas starptautiskais filmu festivāls (*la Biennale di Venezia, Mostra Internazionale d’Arte Cinematografica*)

***2.saraksts***

**Nozīmīgu starptautisko kinofestivālu saraksts *(alfabētiski) B***

Amerikas filmu institūta dokumentālo filmu festivāls (*AFI Docs*)

Anima Mundi (*Anima Mundi: International Animation Festival of Brazil*)

Annie Award, Holivudas animācijas asociācijas (ASIFA-Hollywood) balva – pieteiktās un oficiāli apstiprinātās (pieņemtās) filmas

Bilbao starptautiskais dokumentālo un īsfilmu festivāls (*International Festival of Documentary and Short Film of Bilbao*)

Čikāgas starptautiskais bērnu filmu festivāls (*Chicago International Children’s Film Festival*)

Fadžras starptautiskais filmu festivāls (*Fajr International Film Festival*)

Gēteborgas starptautiskais filmu festivāls (*Goeteborg International Film Festival*)

Goas Indijas starptautiskais filmu festivāls (*International Film Festival of India, Goa*)

Hirosimas starptautiskais animācijas filmu festivāls (*Hiroshima International Animation Festival*)

Hot Docs (*Hot Docs:* *Toronto International Documentary Film Festival*)

Jamagatas starptautiskais dokumentālo filmu festivāls (*Yamagata International Documentary Film Festival*)

Kairasstarptautiskais filmu festivāls (*Cairo International Film Festival*)

Karlovivaru starptautiskais filmu festivāls (*Karlovy Vary International Film Festival*)

Klermonferānas starptautiskais īsfilmu festivāls (*Festival du Court-Métrage de Clermont-Ferrand*)

Krakovas filmu festivāls (*Krakow Film Festival*)

Leipcigas starptautiskais dokumentālo un animācijas filmu festivāls (*International Leipzig Festival for Documentary and Animated Film*)

Les Arcs starptautiskais filmu festivāls *(Les Arcs Film Festival)*

Lībekas filmu dienas (*Nordic Filmdays Lübeck*)

Lokarno starptautiskais filmu festivāls (*Locarno International Film Festival*)

Londonas filmu festivāls (*BFI London Film Festival*)

Mar del Plata starptautiskais filmu festivāls (*Festival Internacional de cine Mar del Plata*)

Maskavas starptautiskais filmu festivāls (*Moscow International Film Festival*)

Monreālas filmu festivāls (*Festival du film de Montreal*)

Nionasstarptautiskais filmu festivāls *Visions de Reel* (*Vision de Reel - Festival international de cinema*)

Oberhauzenas starptautiskais īsfilmu festivāls (*Internationale Kurzfilmtage Oberhausen*)

Otavas starptautiskais animācijas filmu festivāls (*Ottawa International Animation Festival*)

Romas starptautiskais filmu festivāls (*Festival Internacionale del Film di Roma*)

Roterdamas starptautiskais filmu festivāls (*International Film Festival Rotterdam*)

Saloniku starptautiskais festivāls (*Thessaloniki International Film Festival)*

Saloniku dokumentālo filmu festivals (*Thessaloniki Documentary Festival*)

Sandensas filmu festivāls (*Sundance Film Festival*)

Sanktpēterburgas starptautiskais filmu festivāls (*Message To Man International Film Festival*)

Sansebastianas starptautiskais filmu festivāls (*Festival Internacional de Cine de Donostia-San Sebastian*)

Šefīldas dokumentālo filmu festivāls (*Sheffield Doc/Fest*)

Seulas animācijas filmu festivāls (*SICAF Int. Cartoon & Animation Festival*)

Šanhajas starptautiskais filmu festivāls (*Shanghai International Film & TV Festival*)

Štutgartes animācijas filmu festivāls (*Internationales Trickfilm Festival Stuttgart*)

Tamperes starptautiskais īsfilmu festivāls (*Tampere International Short Film Festival*)

Tallinas starptautiskais filmu festivāls (*Tallinn Black Nights Film Festival*)

Traibekas kinofestivāls (*Tribeca Film Festival*)

Tokijas starptautiskais filmu festivāls (*[Tokyo International Film Festival](http://www.ffm-montreal.org/)*)

Toronto starptautiskais filmu festivāls (Toronto International Film Festival)

Triestes starptautiskais filmu festivāls *(Trieste Film Festival)*

Varšavas starptautiskais filmu festivāls (Warsaw International Film Festival)

Viļņas starptautiskais filmu festivāls Kino pavasaris (*Vilnius International Film Festival Kino Pavasaris*)

Viennale - Vīnes starptautiskais filmu festivāls (*Viennale, Vienna International Film Festival*)

Zagrebas pasaules animācijas filmu festivāls (Zagreb World Festival of Animated Films)

**Filmas izplatīšana video formātā un internetā Latvijā un ārvalstīs – *netiek skaitīti sociālie mediji***

* filmas lejupielāžu (download), noskatīto (streaming) reižu skaits Latvijā un ārvalstīs kopsummā ir pārsniedzis (1) 20 000 pilnmetrāžas filmai un 10 000 īsmetrāžas filmai – **3 punkti**, (2) 10 000 pilnmetrāžas filmai un 5 000 īsmetrāžas filmai – **2 punkti**, (3) 5 000 pilnmetrāžas filmai un 2 000 īsmetrāžas filmai – **1 punkts**

**Filmas izplatīšana Latvijas televīzijas kanālos**

* jebkura garuma **spēlfilmas** skatītāju skaits vienā filmas izrādīšanas reizē vienā no Latvijas televīzijas kanāliem ir pārsniedzis (1) 200 000 – **3 punkti**, (2) 150 000 – **2 punkti**, (3) 100 000 – **1 punkts**
* jebkura garuma **dokumentālās filmas** skatītāju skaits vienā filmas izrādīšanas reizē vienā no Latvijas televīzijas kanāliem ir pārsniedzis (1) 150 000 – **3** **punkti**, (2) 100 000 – **2 punkti**, (3) 50 000 – **1 punkts**
* jebkura garuma **animācijas filmas** skatītāju skaits vienā filmas izrādīšanas reizē vienā no Latvijas televīzijas kanāliem ir pārsniedzis (1) 30 000 – **3 punkti**, (2) 20 000 – **2 punkti**, (3) 10 000 – **1 punkts**

**Ja filmas izplatīšanas rādītāji neatbilst nevienam no šiem nosacījumiem, punkti projektam netiek piešķirti. Ja rādītāji atbilst vairākiem nosacījumiem, projektam tiek piešķirts augstākais no vērtējumiem.**

**6.PIELIKUMS**

**Filmas producenta (fiziska persona) iepriekšējā pieredze filmu veidošanā**

|  |  |
| --- | --- |
| **Producenta vārds un uzvārds** |  |

|  |  |  |  |  |
| --- | --- | --- | --- | --- |
| **Filmas nosaukums** | **Gads** | **Garums** | **Filmas veids** | **Kopējais budžets *euro*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. Pilnmetrāžas filma ir filma, kuras ilgums ir ne mazāks par 65 minūtēm. [↑](#footnote-ref-2)
2. Informācijai par e-adresi skat. <https://latvija.lv/BUJEadrese> [↑](#footnote-ref-3)